
Noto: Pri la enhavo de la artikolo.i respondecas la aŭtoro.i mem. 



Leo Ferre, neforgesebla! 




Kantisto-aŭtoro , muzikisto 
kaj poeto. Interpretanto 
de poetoj kaj poeto li 
mem, aŭtoro de centoj da 
kanzonoj kaj poemoj. Liberecano , utopiisma 
pensanto , idealisto, kiu pasis tra la vivo 
rigardante la stelojn de malproksima firma- 
mento plena de puraj ideoj kaj revante pri pli harmonia kaj 
paca kunvivado sur la tero, tamen malgraŭ la karaktero iluzia 
de la interna idealisma miraĝo, neniam li perdis la perspekti- 
von realan pri kio la vivo estas, kio ĝi devus esti sur nia 
planedo, sekve li estis senlaca batalanto por la homaj liberoj 
kaj por pli justa kaj vivinda mondo. 


Forpasis Leo Ferre, kiam li estis 77-jara, kaj forpasis 
ĝuste la 14-an de julio en tiu tago simbolanta popolan liber- 
atingon, kiel lasta omaĝo de la idealisto al la memorfesto. 


Leo FerrĜ estis unu el tiuj anarkistoj puraj kiel 
tiuj de mia generacio, tiom abundaj tiam, kaj nun raraj, apenaŭ 
kompreneblaj en nia nuntempo: idealisto, kiuj ne toleris la 
perforton, el kie ajn ĝi venas, konvinkitaj plenplene teorie 
kaj fakte, ke la plej alta ŝtupo de ĉiuj liberoj kuŝas ĝuste 
en tiu punkto: la interhoma paco kaj la absoluta respekto 
de unu homo al la alia. Do kohere kun tiu netuŝebla principo , 
FerrĜ deklaris antaŭ nelonge: "anarkio estas antaŭ ĉio respekto 
kaj amo al la ceteraj homoj, pro tio ĝi estas neatingebla" . 

FerrĜ aktive partoprenis en la memorindaj francaj 
eventoj de majo 1968, kie li estis unu el tiuj , kiuj donis 
idealisman sencon al tiu utopia printempo, kiu vekis en tiom 
da idealismaj koroj la plej grandajn esperojn . Simile al tiu 
legenda batalanto partopreninta en la konkero de Bastilo per 
fusilo kun la tubo malsupren , Leo pace batalis en tiu revolucio 
per kanzonoj kaj per la mirinda alporto de sia vervo apologian- 
te pri la homaj liberoj . . . 

Ni, ĉiuj progresemaj hispanoj , ŝuldas al tiu homo 



dankojn senlimajn : li solidare apogis nin dum la hispana inter - 
civitana milito per kanzonoj kaj aktiva propagando . Li prokla- 
mis malkaŝe al la tuta mondo post nia malvenko , dum la jaroj 
sesdekaj , mesaĝon denoncantan la tiranion de Franko kaj la 
perversan karakteron de ties diktaturo , kiu reprezentis la 
morton. Ferrŝ inspiriĝis el temoj hispanaj por verkado de 
multaj kanzonoj : "La Espero" -kanzonkolekto pri la hispana 
intercivitana milito-. Poste, li verkis "Franko, la morto", 
"Sipo hispana " kaj multajn aliajn. En certa okazo li deklaris: 
"min fascinas ĉio hispana, ne Hispanio kiel lando sed la puraj 
esencoj de la hispana popolo, temas pri gento admirinda, pen - 
santa alimaniere ol la ceteraj". Eble iom influis tiun opinion 
la fakto, ke lia edzino, Maria Cristina Diaz, estas hispanino . 
Li promesis neniam viziti Hispanion dum la diktatoro estas 
viva, kaj li plenumis sian promeson: li vizitis Madridon en 
la jaro 1988. Bedaŭrinde la novaj generacioj perdis iom post 
iom la idealismon , kiu karakterizis la antaŭajn, kaj dum tiuj 
jaroj Ferrŝ jam estis duonforgesita en Francio kaj preskaŭ 
nekonata en Hispanio. . . 

Leo Ferrŝ naskiĝis en Monako, kaj apenaŭ 11-jara 
li jam komponis sian unuan melodion por la poemo "Soleil cou- 
chant" de Verlaine. Li faris siajn unuajn studojn en Romo; 
la superajn kaj filozofion en Monako kaj Juron en Parizo. 
Plaĉis al li muzikigi poemojn de grandaj poetoj, kaj li tion 
faris pri poemoj de Baudelaire, Verlaine , Rimbaud , Apollinaire, 
k.a. laŭ li kiel rektan sistemon por diskonigi al la popolo 
la plej bonan poezion. Emociis lin ankaŭ aŭskulti la muzikon 
de Beethoven, Mozart, Debussg, Ravel, Bartok, Stravinski , lin 
kiu tute ne kredis la klasikismon, sed opiniis "ke gravas 
ĉiam aŭskulti la genion, kiam ĝi kapablas esprimi lirikajn 
mesaĝojn kun enhavo el tiom riĉaj estetikaj ideoj". Fakte, oni 
devas rekoni, ke li sentis pli grandan inklinon al la simfonia 
muziko ol al popularaj kantoj, kaj tiuj fajnaj eskvizitaj 
melodioj ofte aperis en liaj plej belaj kanzonoj . 

Ferrŝ estis unu el la unuaj kantistoj , kiuj muzikigis 
la poemojn de grandaj poetoj, post li faris la samon multaj 
kantistoj de Hispanio, Francio, Italio, k.a. Kiel idealisma 
kantisto-aŭtoro kaj protesto-kantisto , li, probable, ne havis 
rivalon: li kantis kontraŭ la tiranio, perforto kaj maljusteco. 



Li prikantis amon, liberecanajn ideojn kaj ĉiam la liberon. 

Fama franca politikisto deklaris, apenaŭ li eksciis 
pri la forpaso de Ferrĉ:"li estis kantisto tre amata de ĉiaj 
publikoj kaj simlx3lis la tradicion venantan el la mezepoko, 
kiu unuigis poezion kaj muzikon, altan estimon al arto kaj 
amon al la popolo". 

Kun Leo Ferrĉ malaperas granda kantisto-aŭtoro, senegala 
idealisto, bonega poeto. Profunde emociitaj niaj koroj funebras 
pro tiu dolora perdo. Ne gravas de kiu stelo vi al ni rigardas, 
ni promesas al vi , kara kompano Leo, ke ni restos fidelaj 
al via idealo, al nia idealo. . . 


La Redakcio . 
***** 


La ĝenerala asembleo de HALE 

La sufiĉe malfrua kunvoko de la ĉi-jara Asembleo donis 
kiel rezulton la absolutan neeblon kunordigi ĉiujn elementojn 
por efektivigi ĝin kadre de la Ĝenerala Kunsido de HEF en 
Valencio, kiel ni laŭstatute devas plenumi. 

La demisio de la Kasisto kaj de ambaŭ Redaktoroj de 
nia bulteno "Kajeroj el la Sudo", la neĉeesto en la kunvenejo 
de Valencio de la Seviljaj estraranoj, kune kun diversaj gra- 
vaj neglektoj, kreis profundan krizon en la Asocio, tiel danĝe- 
ran, ke ĝi serioze minacas eĉ la ekziston mem de HALE. Antaŭ 
tia situacio, la iama prezidanto-fondinto de HALE, k-do Berna- 
beu, improvizis planon konsistantan en propono por renovigo 
de la estraro. Tiucele, li profitis sian restadon en Valencio 
por konsulti la plej aktivajn HALE-anojn, kies rezulto ebligas 
al li proponi al nia membraro jenan novan estraron: 

Prezidanto: Martin Bustin Benito, el Alikanto. 

Vicprezidanto: Manuel Lopez Hern&ndez, el Seviljo. 

Sekretario: Jesus de las Heras Gimenez, el Marcio. 

Kasisto: Nicolas Gil Carballo, el Leon. 

Junulfako: Jorge Moragues Penella, el Valencio. 

La ĝisnunaj Redaktoroj , Miguel Fernandez Martin kaj Antoriio 
Marco Botella, el Madrido kaj Zaragozo respektive, akceptis 
daŭrigi la redaktoran taskon unu plian jaron, tio estas ĝis la 




ĉenerala Kunsido okazonta en Malago en 1994. 

Preskaŭ ĉiuj ĉi-supre proponitaj k-doj jam akceptis 
la koncernajn postenojn, kaj ni esperas, ke ankaŭ la ceteraj 
konsultotaj akceptos la siajn kiel pruvon de bonvolo por rapi- 
da solvo de la Asocia krizo. 

Eventualaj sugestoj aŭ petoj estos ĉiam bonvena j . 

Ni dankas ĉiujn niajn k-dojn pro ties kunlaboremo 

Josĝ M a Bernabeu 



Lingva angulo 

La problemo de homonimaj vortoj kaj nomoj 


Esperantisto el Kubo skribis al mi pri la problemo 
de homonimaj vortoj kaj propraj nomoj en Esperanto. Li prezen- 
tis sian demandon en la sekva maniero. 

"...en P.I.V. aperas la vorto Krono (1) kun la jena di- 
fino: Helena dio, la patro de Zeŭso. ĉar Krono ankaŭ simbolas - 
ĉe la antikvaj helenoj la Dio de Tenpo kaj pro la fakto, ke 
tiu sama vorto, sed skribita per minuskla litero havas plurajn 
signifojn neniel rilatantaj al la unue citita; kio povas krei 
konfuzon kaze de elparolado, mi demandas: ĉu ne estos pli 
taŭge por nomado de la helena dio uzi la formon Kronoso ?" 

Se oni povus ŝanĝi la formon de nur unu propra nano 
por eviti konfuzon, la afero ne estus tro grava, sed troviĝas 
en la leksiko de Esperanto pluraj similaj homonimaj paro j , 
konsistantaj jen el ordinaraj sustantivoj, jen el sustantivo 
kaj propra namo. La sekvaj tri paroj ilustras la fencmenon de 
homonimaj radikoj, kiuj , malgraŭ identaj formoj en Esperanto, 
havas malsamajn etimologiojn. 

1. a. bokso -fiŝo el la subordo de la perkoformaj fiŝoj 
b. bokso -aĝo de boksanto 

2. a. fono -efektive ebena aŭ pro malproksimeco ŝajne ebena 

parto, el kiu io elreliefigas aŭ elkontrastas 
b. fono -decibelo 

3. a. pato -malprofunda senkovrila.ka- 
serolo kun longa tenilo, ser- 
vanta por friti 

b. pato -(en ŝako) pozicio de reĝo, 
kiu.estante la sola peco povanta 
sin movi , tanen ne povas tion fa- 
ri sen meti sin en ŝakon. 

En dua grupo estas paroj formitaj 
per sustantivo kaj propra nomo. I 1 i estas 
diferencigeblaj en la skriba lingvo pro 
la inciala majusklo de la propra nomo 
sed en la parola lingvo ili estas same 
identaj kiel la vortoj en la unua grupo. 

1. a. ciro -ŝmiraĵo, por brilpurigi ledaĵojn 

b. Ciro -virncmo; i.a. de la granda persa reĝo (nacilingve 
Kuraŝ) 

2. a. dieto -nutromaniero, obeanta difinitan regularon 

b. Dieto -nomo de parlamento aŭ politika kunveno en kelkaj 
eŭropaj landoj 

3. a. dono -tio kio estas donita 
b. Dono -rivero en Sovetio 

4. a. krono -cirkla ornamo 

b. Krono -helena dio, la patro de Zeŭso 

5. a. kubo -regula sesedro 

b. Kubo -la plej granda el la Antiloj 

6. a. liro -itala monunuo 

b. Liro -norda konstelacio 

7. a. lineo -mezuro de longo, 1/12 de colo aŭ 2,256 nam. 

b. Lineo -fama sveda botanikisto, aŭtoro de baza klasifiko 
de la plantoj 

8. a. loto -objekto (sagoj, osta kubo, bileto kun numero.ktp), 

kiun oni ĵetas aŭ elektas kaj laŭ kies hazarda 
pozicio aŭ indiko oni ion decidas 
b. Loto -patriarko, kiun liaj filinoj ebriigis, por kuŝi 
kun li 

9. a. omaro -genro de dekpiedaj krustuloj 

b. Omaro -araba virnomo 

10. a. ramo -trabo uzata por rompi muron, aŭ maŝino en formo 

de stampilo por enbati en la grundon fostojn, 
pavimŝtonojn ks. 

b. Ramo -duondio, heroo de la Ramajano, edzo de Sita 

11. a. vasko -konkego, precipe de fontano 

b. Vasko -ano de la ĉefgento, loĝanta en Vaskujo 

Estas evidente, ke la ŝanĝo de Krono al Kronoso neniel 
solvos la pli vastan problemon de homonimoj en Esperanto. 

Tuj , kiam oni komencas aliformigi parton de tiu ĉi leksika 
fenomeno, estos necese agi konsekvence kaj meti ordon ĉie. 
Facile, estos faritaj proponoj por modifado de propraj nomo j , 
sed estos treege malfacile atingi akordon. Dume, kaoso regos 
en la lingvo. Oni nur pensu pri kio okazos, kiam oni provos 
elimini la kunfuzon inter "kubo" kaj "Kubo". ĉu la lando estu 
rebaptita Kubao? Kubio? Kuboo? Kuboso? Kubumo? 

En la nuna stato de Esperanto, estas konsilinde ne tuŝi- 
fuŝi la lingvon. 


Bernard GOLDEN 

Babilado inter amikinoj 

-Oni devas rekoni, ke Victoria havis 
multe da kuraĝo konfesante al sia edzo ĉiujn 
siajn antaŭajn aventurojn. 

ĉu multe da kuraĝo? Mi dirus pli ĝuste 
multe da memoro! 

***** 


Grava problemo 

Sinjorino vizitas sorĉistinon por scii pri sia estonteco. 
Tiu konsultas la vitro-globon kaj anoncas: 

-Mi vidas viron altan, belaspektan, blondan kaj riĉan! 

La sinjorino demandas: 

-Bone, kaj diru al mi: kion do mi faru pri mia edzo? 




Rigardante la estonton 

Geedzoj vizitas la kuraciston. 
La edzo ne fartas bone kaj lasta- 
tempe videble malfortiĝas. La.ku- 
racisto post zorgaj esploroj kaj 
kontroloj serioze diras: 

-Sinjoro, mi ne scias kiel diri 
al vi . . . 

La edzo postulas de li tujan deci- 
don: 

-Doktoro, mi volas scii ĉion pri 
mi:a sano... diru al mi nudan veron! 


-Nu, vi havas kanceron tiel vastan ke, eble vi vivos malpli 
ol ses monatojn. 

De post tiu momento la edzo anoncas al ĉiuj geamikoj 
ke li havas aidoson kaj li nur vivos ne plu ol ses monatojn. 

La edzino, malĝoja kaj scivolema demandas al li: 

-Karulo, vi suferas kanceron, kial vi diras al ĉiuj ke vi 
havas aidoson? 


-Ho, mia kara, mi ja mortos, sed mi faras mian eblon por ke vi 
poste, nepre ne enlitiĝos kun iu ajn alia! 


Sentivo 


Bona amiko havigas laborpostenon al alia. Tiu devas veturi 
tra la tuta lando. Li diras: -Tiu laboro ja interesas min. 
Nur tioma veturado estos problemo. Vi scias ke mi loĝas kun mia 
maljuna patrino kaj mia kato. Mi tre bedaŭrus forlasi ilin. 
Mi petegas al vi , ke vi informu min pri tio, kio okazos al 
ili . 

Nelonge poste la vojagisto ricevas telegramon el amiko: 


"Kamiono faris kaĉon el via kato". 


Li afliktita, telefonas al la bona amiko kaj admonas 
lin: -Kiel vi kapablas anonci al mi tiel kruele tiun teruran 
novaĵon? Via telegramo devus diri: "La kato supreniris arbon". 
La sekvan tagon alia: "La kato falis de la arbo". Kaj fine 
alia: "Falinte de arbo, la kato estis dispremita de kamiono". 

ĉar tiel mi digestus iom post ican la malfeliĉon. 

-Pardonu- petas la amiko, mi ne suspektis, ke vi estas 
tiel sentiva! 


gramon: 


Kelkajn tagojn poste la vojaĝisto ricevas novan tele- 
"Via patrino supreniris pirujon".... 

Maria Fernanda 



EKOLOGIA ANGULO 

REUZ-PAPERO 


La fabrikado de A ne-reuz-papero produktas grandegajn 
problemgjn en la medio. Gi polucias la aeron, la akvon kaj la 
teron. Gia plej negativa kaj danĝera flanko, kvankam malmulte 
evidenta, estas la restaĵoj de kloraj kombinaĵoj. 

La kloraj kombinaĵoj estas produktitaj, ĉar oni uzas 
klorokalkon por blankigi la paperpaston. Ci tiuj substancoj, 
tre toksaj kaj akumuleblaj , estas strangaj en la naturo, kiun 
ili polucias, se verŝataj en ĝin. 

Fabriko mezgranda verŝas ĉiutage 20.000 ĝis 50.000 
kiltgramojn da kloraĵoj en la akvojn marajn kaj riverajn. Do 
poste la kloraĵoj aperas en la nutrad-ciklo kaj en la drinke- 
blaj akvoj . 

Sciencaj analizoj jam identigis en la versaĵoj de 
tiaj industrioj pli ol 300 malsimilajn klorajn kombinaĵojn, 
kaj oni kalkulas, ke ili povas atingi eĉ pli ol 1.000. Inter 
la identigitaj estas kancerogenaj substancoj , kiel kloroformo 
kaj tetraklorido, kies uzo, pro ilia dangereco estas tre kon- 



trolita en iuj landoj, sed en aliaj, kiel Hispanio, tiaj indus- 
trioj verŝas ilin rekte en la akvojn. 

Aliaj toksegaj komponantoj de la restaĵoj el paper- 
fabrikoj estas dioksinoj. Ci tiuj kemiaĵoj estas la plej kance- 
rogenaj elementoj ĝis nun konataj . Gia tokseco estas tiel, 
ke eĉ la plej malgrandaj dozoj uzeblaj en laboratorioj (0, 
000000001 gramoj en kilogramo) produktas kancerojn kaj misnas- 
kadojn. Dum en landoj kiel Svisio aŭ Germanio oni malgrandigas 
draste la produktadon de dioksinoj , en aliaj kiel Hispanio 
ne ekzistas leĝoj, kiuj reguligas la emanadon de ĉi tiuj danĝe- 
raj komponantoj . 

Sed en septembro 1987 oni konigis, ke dioksinoj estas 
ne nur en restaĵoj el fabrikado, sed ankaŭ en produktoj envazi- 
gitaj en ujoj el blankigita papero. Ekzanple, kanadaj informoj 
denoncas, ke lakto envazigita en kartonaĵo enhavas pli da 
dioksinoj ol lakto envazigita en glaso. 

La klorokalkon oni uzas por produkti paperon blankan 
kaj brilan. Normale oni ne bezonas tiajn karakterizojn en 
paper-f abrikajoj , ĉar sufiĉas normalaj papero j , tio estas 
ne tro blankaj kaj ne tro brilaj, kaj eĉ tiel, ekzistas metodoj 
por fabriki altkvalitajn produktojn sen neceso uzi kloron, 
kvankam iom pli kostajn. 

Aliflanke, la produktado de ne-reuz-papero signifas 
detruon de grandegaj areoj de arbaroj kaj postan arbarumadon 
per rapidkreskaj specioj, kio signifas detruon de la tereno, 
erozion kaj klimatajn ŝanĝojn. 

A 

Ciu tiun aron da problemoj oni povas eviti uzante reuz- 
paperon (paperon kiun oni fabrikas laŭ novaj sistemoj, kun 
uzo de malgrandega kvanto da paperpasto kaj sen kloro). Ĉi 
tia nova tipo de industrio ne atakas la medion kaj favoras 
la ŝparon de energio kaj de naturaj rimedoj . Ci-momente ĝi 
estas iom pli kosta, sed se ni ĉiuj uzus nur reuz-paperon, la 
mendo grandigus la produktadon fronte al ne-reuz-papero , kaj 
do malgrandiĝus la kosto. 


Luiso Gilperez Fraile 




RECENZO: 

“LA Karmezina manuskripto” 

Eldonejo "Planeta". Barcelono, 1990. 
624 paĝoj . 


Tuta vendo-sukceso , "E1 Manuscrito 

Carmesi" (hispane, "La karmezina ma- 
nuskripto") estas la unua romano 
de la hispanlingva verkisto Antonio 
Gala, per kiu li gajnis la literaturan pranion "Planeta" por 
la jaro 1990. Espereble, ne necesas prezenti la aŭtoron al la 
hispana esperantistaro; tamen mi mencios liajn cirkonstancojn 
kaj preferojn laŭ la verko-f adeno. 


Ĉar andaluzo kaj pro siaj konataj ligoj al la araba 
mondo, li prezentas, ne strange, temon propran al la plej 
arabisma andaluza naciismo, nome la vivon de la lasta maŭra 
reĝo de Granado: Boabdilo (t.e. Abii Abd AllSb). Kaj tion li fa- 
ras kvazaŭ membiograf ie, nur indikante ankaŭ la situaciojn 
kaj okazaĵojn ĉirkaŭ la kristana konkerado de la lasta islama 
regno en la Ibera Duoninsulo. 


Gala fikcias, kiel Cervantes en sia "Inĝenia Hidalgo’,' 
pretendante, ke Boabdil notadis, sur karmezina oficiala papero, 
siajn spertojn, elpensojn kaj pripensojn ĝis siaj lastaj tagoj 
en Fas (Norda Maroko). Kurioze, lia antaŭulo Abd Allah jes ja 
verkis siajn manoraĵojn kvar jarcentojn pli frue, post kiam. la 
almoravedoj/murabitoj (ĉi-foje do suduloj ) detronigis lin.Sekve 
do temas pri verŝajna, kredebla fikcio, malgraŭ la konsterna 
malofteco de la genro en la arabaj letroj. 


La moralaj preferoj de la aŭtoro ŝajne reaperas en 
la mezepokaj topikoj pri la islamana sens-amo kaj ĝenerale en 
la agnostikaj meditoj pri ĉiaj vivo-f lankoj , kiel ni trovas ĉie 
tra la verko. La arabismaj andaluzaj naciistoj vidos fidelan 
titolon de sia propra ideo-kadro. La islamanoj ne preteratentos 
ke ĉi tia legado de "La karmezina manuskripto" estas rcman- 
forma "laŭdo de la hispana islamo" el agnostika, tamen simpatie 
favora vidpunkto. 

La instruiteco kaj kapablo de Antonio Gala kongruas kun 
la impona kvanto da informoj kaj kun la riĉega lingvaĵo, kiujn 
li malavaras ĉiu-paŝe. Tiom, ke foje ia plektaĵo implikiĝas 


labirinte, ĝis perdas sian vojon la profano aŭ la simpla legan- 
to, kiu malbonŝance ne konas la scenaron de la romano. 

Se resumi la artan signifon de ĉi tiu romano, ĝi aldonas 
nenion novan al la verko-tekniko, dum la enhavo tema kaj ideo- 
logia verŝajne eksmodiĝis kelke da jaroj antaŭ la publikigo. 
Nur la gazetara atentado al la araba mondo pravigus la reprenon 
de tia temo el merkata vidpunkto. E1 beletra, tia regurdado 
montras nur personan obsedon, kiu restas sen veki la universal- 
valorajn latentaĵojn de la temo. Mi pensas, ke malprobable ja- 
pano ne oscedus ĉe la sentimentaloj de nuna hispano vekitaj 
de hispana historia epizodo. Precipe ĉar tia epizodo havas eks- 
pluateblajn valorojn transpersonajn; ekzonplo estu la nepreco 
de vivo-ritmoj. Tamen, se konsideri la antropocentrismon de la 
romano, la rezulto ne ĉiam estas persone sentimentala, do 
legindas . 

Kvankam plaĉa, la romano ŝajnas stilekzerco de virtuo- 
zismo, kiu espereble anoncu aplikon de tiel elstara talento al 
la romana arto. 

R.F. Albert Reyna 


Korespondadi deziras 

30-jara polo, liberpensulo, dez. kor. pri lingvoj: hispana, kataluna, portugala, 
ktp. Ankaŭ plaĉas al mi ekologion, naturkuracadon, geografion. Bonvolu skribi: 
MAREK BAMBERSKI ; Huta Stara, 120. 42-340 PINCZYCE. Polujo. 

***** 

Margot Acosta Fonseca, Av. Patricio Lumumba Nr. 75, 2 y 4. Reparto Los Olmos, 
SANTIAGO DE CUBA. Kubo. Dez. kor. kun ĉiuj landoj . 

***** 

Malena Rodriguez Corona, entre Habana y Marco 265. SANTIAGO DE CUBA. Kubo. 
Dez. kor. pri ĉiuj temoj . 

***** 

29-jara fraOlo dez. kor. kun gehispanoj pri muziko, geografio, kompostado.de 
kanzonoj kaj verkado. Mia adreso: Pedro Pablo Ramirez; Apartado aereo 3487. 
CARTAGENA. Colombia. 

***** 

Enrique Rodriguez Zombert; Corona Nr. 809, San Carlos y Santa Rita. SANTIAGO 
DE CUBA. Kubo. Deziras korespondi pri ĉiuj temoj. 

***** 

Edgar Silvas Goite; Justo Salas Br. 5-7-9., Repto Asunsion.SANTIAGO DE CUBA.Kubo 

***** 

VORTOJ DE LA INDIANESTRO “SEALTH 


Idm, la "Granda Estro el Vaŝlngtono" dezins 
aĉeti terenon de la indianoj. La subaj vortoj estas 
la respondo de la tiama indianestro SEALTH. 

"Kiel oni povas aĉeti aŭ vendi la 
firmamenton aŭ eĉ la varmon el la tero? 

Tia ideo estas nekonata por ni. 4 

Se ni estas la posedantoj nek de 
la malvarmeto el la aero nek de la bri- * 
loj de la akvoj, kiel vi povos aĉeti 
ilin de ni? 

ĉiu peco de ĉi tero estas sanktega 
por mia popolo. ĉiu brila pinglo de pino, 
ĉiu sablero el la bordoj, ĉiu akvero de 
roso en la mallumaj arbaroj , ĉiu altebena- 
ĵo kaj eĉ la sonc el ĉia insekto estas 
sanktega por mia tribo. La limfo, kiu cir- 
kulas laŭ la vejnoj de la arboj alportas 
la memoron de indianoj. 




y^ v i 


La blankuloj mortaj forgesas si - Tv fj~\ 
ajn landojn, kiam ili ekpromenas inter fjj • j 
la steloj , tamen niaj mortintoj neniam f * 

forgesas ĉi tian bonegan teron, ĉar ĝi Uapm '•77 
estas la patrino de la ruĝbaŭtuloj . Ni 
estas parto de la tero, kaj ankaŭ ĝi esnA ; 
tas parto de ni . La parfumdonaj floroj /ĝĴL^k/k ,L 
estas niaj fratinoj; la cervo, la ĉeva- m // gw »5 
lo, la granda aglo, ili estas niaj / ĝf j j d/ĵvN+tfffk 

fratoj. Pro ĉio tio, kiam la (ĵranda / 

Estro el Vaŝingtono sendas al ni la j JfjT: Sj ff fjyĝMĴ/S & /jHĴfttjfr 
mesaĝon, ke li deziras aĉeti nian 

terenon, li petas troe de ni . La ^ -tLuiuJ 
Granda Estro diras ankaŭ, ke li rezer- 

vos por ni lokon por loĝi komforte . Li estas nia patro, kaj ni 
estos liaj filoj. Pro tio ni konsideras sian oferton aĉeti 
nian terenon. 

Tamen, tio estas nefacila, ĉar ĉi tereno estas sankte- 
ga por ni. La frosta akvo, kiu kuras laŭ riveroj kaj riveretoj , 



estas ne sole akvo, sed la sango de niaj prapatroj . Se ni 
vendas nian terenon al vi, rememoru, ke ĝi estas sanktega, 
kaj ke ĉia fantoma rebrilo en la helaj akvoj de la lagoj rakon- 
tas la agadojn kaj memorojn de la vivoj de niaj gentoj. La 
murmuro de la akvo estas la voĉo de la patro de mia patro. 
La riveroj estas niaj fratoj kaj satigas nian sojfon: ili 
portas niajn kanuojn kaj nutrigas niajn filojn. Se ni vendas 
nian terenon al vi, vi devas rememori kaj instrui al viaj 
filoj, ke la riveroj estas niaj fratoj kaj ankaŭ viaj fratoj, 
kaj do vi devas trakti ilin same dolĉe kiel vi traktas fraton. 

Ni scias, ke la blankulo ne komprenas nian vivmanieron. 
Li ne scias distingi unu pecon da tero disde alia, ĉar li 
estas straingulo , kiu alvenas nokte kaj prenas el la tero tion, 
kion li deziras. La tero estas por li ne frato, sed malamiko , 
kaj kiam li konkeras ĝin, li forvojaĝas lasante malantaŭe sen 
malĝojo la tombon de sia patro. Li forrabas la teron disde siaj 
filoj ankaŭ sen malĝojo. Tiel la tomboj de liaj patroj kiel 
la patrobieno de liaj filoj estas forgesitaj . Li traktas sian 
patrinon, la teron, kaj sian fraton, la firmamenton, kiel aĵojn 
aĉeteblajn , ekspluateblajn aŭ vendeblajn kiel ŝafinoj aŭ kolo- 
raj birdoj. Lia apetito formanĝos la teron, lasante malantaŭe 
nur dezerton. Mi ne scias, sed nia vivmaniero estas malsimila 
al la via. La nura vido de viaj vilaĝoj malĝojigas la okulojn 
de la indianoj. Sed eble tio okazas, ĉar la indiano estas 
sovaĝulo kaj komprenas nenion. Ne ekzistas trankvila loko en la 
vilaĝoj de la blankulo, nek ekzistas loko, kie aŭdi kiel mal- 
fermiĝas la folioj de la arboj printempe aŭ kiel flugilumas la 
insektoj . Sed eble ankaŭ tio okazas, ĉar mi estas sovaĝulo , . kiu 
komprenas nenion. 

La bruo ŝajnas insulti viajn orelojn. Sed entute, por 
kio taŭgas la vivo, se la homo povas aŭdi nek la solan krion 
de la kaprimulgo nek la noktajn misparoladojn de la ranoj rande 
de la lageto? Mi estas ruĝhaŭtulo kaj komprenas nenion. Ni 
preferas tiel la blovan susuron de la vento sur la supraĵo de 
la lageto, kiel la odoron de tia vento purigita de la tagmeza 
pluvo aŭ parfumita de pinaromoj... 

La aero havas nemezureblajn valorojn por la ruĝhaŭtuloj 
ĉar ĉiuj vivaĵoj partoprenas saman elspiron - la besto, la 
arbo, la homo, ĉiuj elspiras saman aeron- . La blanka homo ne, 
ŝajnas konscia pri la elspirita aero, same kiel ulo dumlonge 



agonianta estas nesentema al la haladzo. Sed se ni vendas 
al ili niajn terenojn, ili devas memori, ke la aero estas 
ŝatinda, ke la aero kundividas sian spiriton kun la vivaĵoj, 
kiujn ĝi subtenas . La vento, kiu donis al niaj geavoj la unuan 
blovon de vivo, ankaŭ ricevas iliajn lastajn f inelspirojn . 
Kaj se ni vendos niajn terenojn , vi devos konservi ilin kiel 
apartan kaj sanktegan aĵon, kiel lokon kie eĉ la blankulo povu 
flari la venton parfumitan de la ebenaĵaj floroj. Pro tio, ni 
konsideras vian oferton por aĉeti niajn terenojn . Se ni decidos 
akcepti ĝin, mi metos kondiĉon: la blankulo traktu la bestojn 

de tiu tero frate. 

Mi estas sovaĝulo kaj ne komprenas alian vivmanieron. 
Mi rigardis milon da bubaloj putrantaj sur la altebenaĵoj, 
mortintaj pafe de la blankulo en marŝantaj trajnoj. Mi estas 
sovaĝulo kaj mi ne povas kompreni , kiel fumanta maŝino povas 
interesi pli ol bubalo, kiun vi mortigas nur por supervivi. 

Kio okazus al homoj sen la bestoj? Se ĉiuj bestoj estus 
ekstermitaj , ankaŭ la homo mortus pro granda spirita soleco. 
ĉar tio, kio okazos al la bestoj , okazos ankaŭ al la homoj. 
ĉio estas kunligita. Vi instruu al viaj gefiloj, ke la grundo, 
kiun li surtretas estas la cindro el niaj praavoj , ke la tero 
estas riĉigita per la vivoj de niaj samuloj, por ke ili sciu 
respekti ĝin. Instruu al viaj gefiloj, ke ni instruis al la 
niaj, ke la tero estas nia patrino. Ĉio, kio okazos al la 
tero, tio okazos al la filoj de la tero. Se la homo kraĉas sur 
la grundon, li kraĉas sur sin mem. ĉio estas kunligita. Samkiel 
la sango kunligas la f amilion , tiel ĉio estas kunligita. 

Kio okazos al la tero, tio okazos al la filoj de la tero 
La homo ne teksis la vefton de la vivo. Li estas nur fadeno. 
Kion li faras el la vefto, tion li faras al si mem. 

Eĉ la blankulo , kies Dio promenas kaj parolas kun li 
amike, ne restas libera de la komuna destino. Se ĉion konsideri , 
ni eble estas fratoj. Tion ni vidos. Ni scias ion, kion eble 
la blankulo ekrimarkos iun tagon: nia Dio estas la sama Dio. Vi 
povas pensi nun, ke li apartenas al vi, same kiel vi pensas, ke 
niaj terenoj apartenas al vi, sed ne estas tiel. Li estas la 
Dio de la homoj, kaj Lia kompato estas disdonita poe, same al 
indianoj kiel al blankuloj . 

Ankaŭ la blankulo estingiĝos, eble antaŭ ol la aliaj tri- 



boj. Ili mdlpurigis siajn dormejojn kaj unu nokton pereos 
drone en siaj propraj restaĵoj . Sed vi transiros al via propra 
detruo ĉirkaŭite de gloro, inspirite de la forto de Dio, kiu 
alportis vin al tiu tero kaj kiu, pro ia speciala nomumo , , donis 
al vi superregon pri ĝi kaj pri la indianoj . Tia destino estas 
mistero por mi, ĉar mi ne komprenas , kial la bubaloj estas 
ekstermataj , la sovaĝaj ĉevaloj dresataj , la sekretaj anguloj 
de la arbaroj saturitaj pro la elspiro de tiom da homoj, kaj 
la vidindaĵoj de foliriĉaj montetoj difektitaj de parolantaj 
kabloj . 

- Kia estas la arbetaro? 

-Detruita ! 

-Kie estas la aglo? 

-ĉi malaperis ! 

Finiĝas la vivo kaj komenciĝas la supervivo . 

Trad. el la hispana: L. CILPEREZ 

* * * * * 

Administra angulo 

Pagis sian respektivan ĉi-jaran abonon jenaj k-do j : 


Miguel Gutierrez Adŭriz 800,- Ptojn 

Kantabra Esperanto-Asocio 800,- " 

Francis Bourgaux 1.000,- " 


Sumas pago de abonantoj 2.600,- 


Agrabla novaĵo 

Kun granda ĝojo ni ricevis la novaĵon pri la edziĝo en 
Moskvo dun monato aŭgusto de k-do Joan Manau Valor, iama komi- 
tatano-fondinto de HALE. 

A1 la feliĉa paro, kiu de nun loĝos en nia lando, same kiel 
al nia amiko Ramon Manau, SAT-Peranto en Hispanio, ni esprimas 
tutkoran gratulon. Feliĉon al vi , kara Joan! 


La Redakcio. 




Junulara angulo 

La junuloj pretaj por la batalo 


ĉu la gejunuloj ankoraŭ deziras batali? Jes, tian demandon mi starigas 
al ĉiuj, por ke ĉiu pripensu serioze. Rilate al aprila numero de "Sennaciulo" , 
la P.K. de SAT lanĉas proponon al gejunuloj, por ke ili reorganiziĝu kadre.de 
la SAT-JF, por ke ili varbu en la SAT-vicoj. 

Pro tio mi proponas per ĉi tiu artikoleto kelkajn opiniojn pri juneco 
kaj politika movado (ja mi ne tre ŝatas tiun vorton). 

Unue mi devas nepre konsideri, ĉu la gejunuloj interesiĝas pri tiaj 
aferoj kiel senlaboro, militservo, sekso, rasismo, subpremado, ktp. Ci tiuj 
temoj estas aktualaj kaj seriozaj, kaj bonŝance multaj gejunuloj agadas aktive, 
kiam ili batalas kontraŭ la maljusteco kaj subpremado, per pluraj organizoj. 
Kompreneble mi parolas pri maldekstraj kaj neaŭtoritatemaj movadoj. Ekzemple, 
en Hispanio ni gejunuloj forte kaj pace batalas kontraŭ la Armeo. Ni konsideras 
ke ĝi kaŭzas militojn kaj mizerojn al la homaro (kvankam la politikistoj opi- 
nias male). Sekve ni proponas rifuzi militservon. Neniel ni deziras rekrutiĝi 
en la armeaj vicoj de nia lando. Malsubmetiĝemo al la Armeo estas nuna lukto 
de la hispana junularo, kiu kaŭzas grandajn zorgojn al ŝtato. 

Verŝajne la gejunuloj interesiĝas pri pluraj aferoj (ne tiom da ge- 
junuloj, kiom mi dezirus). Tamen, kial multaj gejunuloj ne estas en la Espe- 
ranta movado i. a. en SAT? ĉu ili rigardas Esperanton ĝusta ilo por batali? 
Kial la junaj esperantistoj preferas TEJO-n al SAT-JF? 

La plejmulto el la gejunuloj kiuj interesiĝas pri Esperanto preferas 
partopreni en pluraj aranĝoj politike "neŭtralaj " : vojaĝoj, korespondadoj , 
kongresoj, renkontiĝoj . . . tiuj estas aferoj , kiuj ankaŭ tre plaĉas al mi, 
sed mi tute ne komprenas, ke Esperanto devas esti neŭtrala, nur lingvo por 
interkomunikiĝo. Laŭ mia opinio Esperanto havas alian signifon, ĝi devas ebli- 
gi socian progreson kaj batali favore la liberecon kaj egalecon de la homaro. 
Sekve ĝi estas ne nur lingvo aŭ hobio sed ankaŭ batala rimedo. 

Konsekvence mi ne simpatias kun la organizoj kiel UEA kaj TEJO, 
ĉar ili nur vidas tiajn eblecojn, laŭ mia vidpunkto, nesufiĉajn. Se la gejunu- 
loj parolantaj Esperanton postulas ŝanĝi la nunan socion kaj progresi al homa 
emancipiĝo, do, ni devas vigle agadi, vivigi SAT-JF, eldoni daŭre gazetojn, 
ebligi interŝanĝojn, kongresi (se tioeblos)... definitive, batali kune, same 
kiel en la hispana intercivitana milito, kiam alvenis multaj internaciistoj 
kaj sennaciistoj por batali por la revolucio kaj forpeli la faŝismon. Tial 
mi demandas min: kion devas diri la gejunuloj pri la tragika milito en eks- 
Jugoslavio? Kial la afrikanoj daŭre suferas militojn kaj mizerojn? Ĉu la ger- 

manaj "aŭtonomuloj" sukcesos batali kontraŭ la novnaziistoj? Kio okazas pri 
Latin-Ameriko? 

Mi scias, ke la gejunuloj ja havas siajn opiniojn pri tiuj aferoj . Pro 
tio ĉiu el ni devas diskonigi tiajn demandojn kaj konscii pri la justaj res- 
pondoj . 

Konklude mi pensas, ke la gejunuloj ankoraŭ povas montri siajn pro- 
prajn pensojn, kaj sekve, ni povas batali kontraŭ la maljusteco. Ni mem konas 
jam historiajn spertojn: Nikarakvan revolucion je 1979, Hispanan revolucion je 
1936-39, Parizan ribelon 1968... Ne timu, juna amiko, la Revolucio EBLAS! 

Jorge Alcahiz 

***** 

Originala Poezio 


ALVOKO EN TIOM MINORA 

Tiom flaradi 1' floron de la verdo, 
ke ties ver' aperas senaroma. 

Tiom kontempli 1' korpon finavenkan, 
ke ni ne scias, ke 1' anim' oldiĝis, 
kaj ke la kor' ankoraŭ 
pli maltrakvile batas. 

Tiom plejalten sori 

per la impuls' de nia klara pravo, 

ke nin la mond' ne vidas de surtere. 

Tiom da vortoj . . . trafaj, jes, kaj tiom 
da farendaĵoj. 

Tiom da futuro. 

Sed faktas ni kaj nunas 
-la dispopolo-: 

jamas; amas, hatas; 
asketas kaj voluptas; 
akuŝas dolorspasme kaj naskiĝas 
sen steloj sur la brusto, 
sen nimboj de sankteco, 
sen fonoj angelĥoraj , 

sed kun kriĉoj , 

kun la terur' krampita al la ventro, 
kun nia haŭto plena de makuloj 
placentaj , sinaj , sangaj ; 


ankaŭ mortas: 



Homoj ! 

Nek pli nek malpli. 

Komunaj homoj ni -feliĉe, simple- 
en interlig' unika: 

respektive 

esenc 1 kaj akcidenc' de Poezio. 

Poetoj esperantaj , do poetu: 
skulptu fajrvorte nian opan memon 
-la hodiaŭan- 

nuda kaj senkarna. 

Sed, antaŭ ĉio, venu al la homo: 
demetu la laŭrkronon, 
la tonon profesoran, 
la senpekecon ŝajnan, 
forlasu 1 ' empireon 

kaj 

d 
e 
s 
c 
e 
n 
d 
u 

al ni , 

al tiu ĉi viv-morto ĉiutaga 

-nia belo 

el koto kaj el puro, 
el aspro kaj atlaso-, 

al kanvaso 

de niaj faroj pitaj kaj gigantaj. 

Defloru la lirikon karn-ostulan. 

( Ne skandu plu rozroson kaj versajlojn. 

Ne trivu plu aŭtunojn verleneskajn . 

Ne fermu plu la sentojn 

en la prizonon striktan de la normoj : 

formoj 

perfektaj dokte, pave, fride, ŝrumpe). 




Siropon for! 

Elprenu 

al ni el vortoj dolĉon kaj acerbon; 
el ĉiu verso, svarmon sonorvibran; 
por ĉiu senso, kosmon da sensacoj ; 
por ĉiu kor', ties poemon-veron. 

Revenigu 

al nia febla vino ĝian ŝaŭmon 

-velkas la glasoj, orfaj je bobeloj ; 

langvoras niaj gorĝoj ; 

la lipoj splenas, 

sopiras, 

ve!- 

Kaj ebriigu nin. 

Ekpaŝu ŝlimen: 

ekpaŝu al serĉantoj de lilioj, 
la vejnojn disfenditaj. 

Kaj aliĝu. 

Kaj trubaduru sprone mil homaĵojn. 

Kaj tegu nian penon per koloroj . 

Estas la ĝusta horo por alstrebi 
per pleje fajnaj liroj en la nuno 
kaj nin kaj nian tempon de ĉerizoj . 


Miguel Fernandez Martin 


Notoj . 

1,- ĉi verko ricevis Honoran Mencion en la 32-aj Internaciaj 
Floraj Ludoj okazintaj pasintjare. 


2 .- 


Ĉiuj leksemoj uzitaj ĉi-poeme troveblas en PIV kun Suplemento, escepte 
de: Hati= Malami. 

***** 


Provo de intuo ĉirkaŭ la poezio de Miguel 

Fernandez 


Mi agnoskas, ke mi ne legis la poezion de Miguel Fern^ndez abunde 
nek redunde. Kaj mi konas (kaj rekonas) la personecon de nia granade madrida 
poeto tradukanto pli persone ol perverse. Jen konfeso. Nun -akceptu miajn 
asertojn kiel impresojn neniel pripensitajn, nur spontane ŝprucintajn kaj dis- 



verŝitajn inke sur ĉi paperon. 

En aborta konversacio en la "Beletrejo" (jen ĉarma trinkejo en tradi- 
cia, trankvila kvartalo de nia centra ŝajn-antikva Madrido), li kaj mi inter- 
ŝanĝis vortojn pri la centra rolo de la haŭto en lia poezio, eĉ kiam li ne 
uzas tiun vorton: pri la traspirebla sensismo, kiu faras el la haŭto baron 
kaj perilon. Hodiaŭ mi ŝatus aldoni impresojn, hieraŭ ne sukcese vortigitajn. 

Pardonu min, Miguel, se mi perfidas vin miskomprene. Reokulu supren 
kaj komprenu: mi nur provas intui vian poezion, tamen ĉirkaŭe, ne interne; 
ĉar la interno, kiel la haremo, neniam vidiĝas, kvankam ĝi nemalhaveblas por 
ke la tuto funkciu. Kaj mi avidas, ke vi plu "funkciu" poete, eĉ po-ege (ĉar 
pro-eme) , 

Kio estas poezio? Kio estas via poezio? Kiam mi papilias ĉirkaŭ ĝi, 
intuo altrudas sin, ke vi saŭdadas intimon. Ĉiu kareso kaj percepto, ĉiu tuŝo 
kaj ĝu-ĝemo, ĉiu kiso kaj rideto, ĉiu belbela, nebeligebla orgasmo, ĉi ĉio 
estas amo-ritoj, per amoraj envultoj celantaj transcendon, kvazaŭ vi volus 
droni trans vian kaj ŝian personecojn ĝis tia transpersona intimo, kia tamen 
(kaj prave) kompletigas vin aŭ ivin; kie nun la diferenco? Kompletigus vin, 
se vi nur konscius. 

Sed jen la haŭto obsedas vian atenton kaj via homa konscio, ĉar homa, 
ne ĉirkaŭbrakas la neesprimeblan, kiun viaj poemoj ĉirkaŭas. Vi papilias ĉir- 
kaŭ la kerno de via poezia sento, kiel mi papilias ĉirkaŭ viaj versoj . 

Pardonu re! Mi ne celas kompari nin ambaŭ. Tio restu for de miaj 
provoj ! Car viaj poemoj estas la mielo de tiu kerna florgardeno, dum mi nur 
imagas, laŭ la aromo, la guston de tiu nektaro. Vi havas ĝardenon da sentoj , 
sensoj, kaj sensacoj . Kaj vi esprimas la dumondecon de via mondo per la sensa- 
cia lerteco de doganisto kiu, ĉe la haŭto-limo, libere promenus (kia envio! ) 
transmonde kaj cismonde. 

Kiel alia granadano antaŭ vi, li -araba, nomiĝis la "Duvivulo" (tiom 
li verkadis, kiom du personoj), jen vi meritas certe la nomon de "Dumondulo". 

Nu, la poezio eble esploras la limojn de la homa esprimado serĉante 
intuan vojon al supera, firma sciado. Ĉu estas tiel, ĉu maltiel, mi vidas vin 
ĉe limo ene de tiu limo. Via poezio povas simboli la tutan poezion.kiam vi ka- 
resas vorte la limojn de la homa intima sciado per la tujaj (tamen sekrete el- 
laboritaj) rimedoj de homa sensado. Por vi, koni estas sensi, kaj ambaŭ estas 
senti; pro kio vi poemas. Sed feliĉe, vi ne montras vin banale sentimentala. Vi 
kuraĝas ĉirkaŭbraki intimajn flankojn de via poeta personeco por dividi ilin 
kun ni, viaj legantoj. Kaj ni povas nur danki, ke estas tiel; almenaŭ en ĉi 
epoko, kiam iuj volus altrudi pasemajn pseŭdoleĝojn de poezio, jen formajn, 
jen enhavajn, al tiu spaco de libero, kiun konsistigas la esprimado de la 
interna belo. 


R.F. Albert Reyna 

